اوکراینادا یاشایان ائرمنی فعال آرام کاراپئتیان ائرمنیستانلا آذربایجان آراسیندا سوله تشببوسلرینه دستک وئرهن باکی دئکلاراسییاسینا ایمضا آتیب.
آخار . آذ خبر وئریر کی، حاقین . آذ سایتینا موصاحیبه وئرهن کاراپئتیان ایکی خالقین بیرلشمهسینه و قاراباغ محاربهسینین فسادلارینین آرادان قالدیریلماسینا سئرژ سرکیسیان رئژیمینین مانع اولدوغونو بیلدیریب. آکتیویست آذربایجان و ائرمنیستان پرئزیدئنتلرینی تئزلیکله قاراباغ کونفلیکتینی حل ائتمهیه چاغیریب.
کاراپئتیان قاراباغ کونفلیکتینین آذربایجانین اراضی بوتؤولویو چرچیوهسینده حل ائدیلمهلی اولدوغونو بیلدیریب.
قئید ائدک کی، کاراپئتیان باکی سوله پلاتفورماسینی دستکلهیهن آلتینجی ائرمنی فعالدیر. بوندان اؤنجه باکی دئکلاراسییاسینی واهئ آوئتیان، سوزان جاگینیان، واهان مارتیروسیان، آرمئن ویرابیان، لوسینئ نئرسیسیان دستکلهییبلر. ویرابیان باکی سوله پلاتفورماسینی مدافعه ائتدیکدن آز سونرا ائرمنیستان حقوق محافظه اورگانلاری اونون عائیلهسینی تهدید ائتمهیه باشلاییب. اصلن آذربایجاندان، خانکندیندن اولان نئرسیسیان ایسه قاراباغی آذربایجان تورپاغی آدلاندیردیقدان سونرا قوندارما رئژیمین خصوصی خیدمت اورگانلاری طرفیندن حبس ائدیلیب.
azb_Arab azb_Arab azb_Arab azb_Arab